CELEX: 62016CA0336
Language: hr
Date: 2018-02-22 00:00:00
Title: Predmet C-336/16: Presuda Suda (treće vijeće) od 22. veljače 2018. – Europska komisija protiv Republike Poljske (Povreda obveze države članice — Direktiva 2008/50/EZ — Kvaliteta zraka — Članak 13. stavak 1. — Članak 22. stavak 3. — Prilog XI. — Koncentracije lebdećih čestica PM10 u zraku — Prekoračenje graničnih vrijednosti u određenim zonama i aglomeracijama — Članak 23. stavak 1. — Planovi za kvalitetu zraka — „Što je moguće kraće” razdoblje prekoračenja — Nedostatak odgovarajućih mjera u programima zaštite kvalitete zraka — Pogrešno prenošenje)

16.4.2018   
            
            
               HR
            
            
               Službeni list Europske unije
            
            
               C 134/6
            
         Presuda Suda (treće vijeće) od 22. veljače 2018. – Europska komisija protiv Republike Poljske
   (Predmet C-336/16) (1)
   
   ((Povreda obveze države članice - Direktiva 2008/50/EZ - Kvaliteta zraka - Članak 13. stavak 1. - Članak 22. stavak 3. - Prilog XI. - Koncentracije lebdećih čestica PM10 u zraku - Prekoračenje graničnih vrijednosti u određenim zonama i aglomeracijama - Članak 23. stavak 1. - Planovi za kvalitetu zraka - „Što je moguće kraće” razdoblje prekoračenja - Nedostatak odgovarajućih mjera u programima zaštite kvalitete zraka - Pogrešno prenošenje))
   (2018/C 134/07)
   Jezik postupka: poljski
   
      Stranke
   
   
      Tužitelj: Europska komisija (zastupnici: K. Herrmann, K. Petersen i E. Manhaeve, agenti)
   
      Tuženik: Republika Poljska (zastupnici: B. Majczyna, D. Krawczyk i K. Majcher, agenti)
   
      Izreka
   
   
               1.
            
            
               Republika Poljska je:
               
                           —
                        
                        
                           time što je od 2007. do 2015., uključujući i tu godinu, prekoračila dnevne granične vrijednosti koje se primjenjuju na koncentracije lebdećih čestica PM10 u 35 zona za procjenu i upravljanje kvalitetom zraka i godišnje granične vrijednosti koje se primjenjuju na koncentracije lebdećih čestica PM10 u 9 zona za procjenu i upravljanje kvalitetom zraka;
                        
                     
                           —
                        
                        
                           time što u planovima za kvalitetu zraka nije usvojila odgovarajuće mjere kako bi razdoblje u kojem su granične vrijednosti koje se primjenjuju na koncentracije lebdećih čestica PM10 u zraku prekoračene bilo što je moguće kraće;
                        
                     
                           —
                        
                        
                           time što je od 1. siječnja 2010. do 10. lipnja 2011. u zonama Radom, Pruszków-Żyrardów i Kędzierzyn-Koźle te od 1. siječnja do 10. lipnja 2011. u zoni Ostrów-Kępno prekoračila dnevne granične vrijednosti koje se primjenjuju na koncentracije lebdećih čestica PM10 u zraku uvećane za granicu tolerancije; i
                        
                     
                           —
                        
                        
                           time što nije pravilno prenijela članak 23. stavak 1. drugi podstavak Direktive 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu,
                        
                     povrijedila obveze koje ima na temelju članka 13. stavka 1. Direktive 2008/50 u vezi s Prilogom XI. Direktivi 2008/50, njezina članka 23. stavka 1. drugog podstavka i članka 22. stavka 3. te direktive u vezi s Prilogom XI. toj direktivi.
            
         
               2.
            
            
               Republici Poljskoj nalaže se snošenje troškova.
            
         
      (1)  SL C 343, 19. 9. 2016.